open-index/open-wikipedia-markdown huggingface dataset:
Γιώργος Λούκος

O **Γιώργος Λούκος** (1950) είναι Έλληνας αρχιτέκτονας και πρώην καλλιτεχνικός διευθυντής του Mπαλέτου της Όπερας της Λυών. Το διάστημα 2006-2015 διετέλεσε ως πρόεδρος και διευθυντής του Φεστιβάλ Αθηνών και Επιδαύρου και κατά τη θητεία του, με βάση αρκετές πηγές, είχε αξιοσημείωτο έργο.

## Βιογραφία
Γεννήθηκε στην Αθήνα, όπου και πέρασε τα παιδικά του χρόνια. Σε ηλικία 17 ετών εγκαταστάθηκε στη Γαλλία. Έκτοτε ζει μόνιμα στη Λυών έχοντας αποκτήσει τη γαλλική υπηκοότητα.

Έχει σπουδάσει Αρχιτεκτονική και στη συνέχεια Φιλοσοφία σε πανεπιστήμια της Γαλλίας. Ασχολήθηκε ενεργά με τον χορό και το θέατρο.

Διετέλεσε συνεργάτης σε έργα και δημιουργίες με τους Μορίς Μπεζάρ, Ρολάν Πετί και Μπομπ Γουίλσονωως χορευτής. Αργότερα έγινε βοηθός σε μεγάλες όπερες, όπως την Μετροπόλιταν Όπερα της Νέας Υόρκης και την English National Opera. Το 1985, ορίσθηκε διευθυντής μπαλλέτου της όπερας της Λυών και παρέμεινε στη θέση του ως το 2020.

Μετά από πρόταση του υπουργείου Πολιτισμού, το 2006 ανέλαβε το Φεστιβάλ Αθηνών και Επιδαύρου.

Το όνομα του ενεπλάκη το 2015 σε υπόθεση διασπάθισης δημοσίου χρήματος από τον τότε υπουργό Πολιτισμού Αριστείδη Μπαλτά, οπότε και ο Λούκος εξαναγκάστηκε σε παραίτηση. Καλλιτέχνες, όπως ο Δημήτρης Παπαϊωάννου, ο Μιχαήλ Μαρμαρινός, ο Λάκης Λαζόπουλος κ.α.- τον είχαν υπερασπιστεί και διαμαρτυρήθηκαν για την δίωξή του,, όπως επίσης τον υπερασπίστηκε δημόσια ο Ευάγγελος Βενιζέλος.

Αθωώθηκε παμψηφεί από το Τριμελές Εφετείο Κακουργημάτων τον Ιούνιο του 2023.

## Παραπομπές


Κατηγορία:Έλληνες αρχιτέκτονες
Κατηγορία:Γάλλοι ελληνικής καταγωγής
Παναγιώτης Ταρασουλέας

Ο **Παναγιώτης Ταρασουλέας** (1923 - 2006) ήταν Έλληνας δικαστής και επίτιμος αντεισαγγελέας του Αρείου Πάγου.

Στις 18 Ιανουαρίου 1989, δέχτηκε επίθεση από την οργάνωση 17 Νοέμβρη. Οι δράστες τον πυροβόλησαν στα πόδια έξω από το σπίτι του και μπροστά στα μάτια της γυναίκας του.

Απεβίωσε το 2006 σε ηλικία 83 ετών. 

## Παραπομπές


Κατηγορία:Έλληνες δικαστικοί
Κατηγορία:Θύματα της Ε.Ο. 17Ν
Κατηγορία:Θύματα τρομοκρατικών ενεργειών
Αντώνιος Ανδρέας

Ο **Αντώνιος Ανδρέας** (περ. 1280, Τάουστε της Αραγονίας – 1320) ήταν Ισπανός Φραγκισκανός θεολόγος, μαθητής του Δούνς Σκώτου. 

Δίδασκε στο Πανεπιστήμιο της Λιέιδα το 1315 και αργότερα στο Πανεπιστήμιο του Παρισιού, όπου απέκτησε το πτυχίο του διδάκτορα των τεχνών και της θεολογίας, και δίδαξε φιλοσοφία στο Φραγκισκανικό κολέγιο του Montsó και στη συνέχεια στο *studium generale* της Λιέιδα.  

Είχε το παρατσούκλι *Doctor Dulcifluus*, ή *Doctor Scotellus* (εφαρμόστηκε και στον Πέτρο της Ακουίλα). 

Το έργο του «*Ερωτήσεις πάνω στα δώδεκα βιβλία της Μεταφυσικής του [[Αριστοτέλης|Αριστοτέλη]]»* τυπώθηκε το 1481.

## Παραπομπές


## Βιβλιογραφία
* Marek Gensler, *The making of Doctor Dulcifluus. Antonius Andreae's contribution to the formation of Scotism*, Anuari de la Societat Catalana de Filosofia 1996, σελ. 57–67.

Κατηγορία:Ισπανοί θεολόγοι
Κατηγορία:Ισπανοί Φραγκισκανοί
Κατηγορία:Σκωτισμός
Βένριχ του Τριρ

Ο **Βένριχ του Τριρ** ήταν Γερμανός εκκλησιαστικoπολιτικός συγγραφέας του ενδέκατου αιώνα.

Τίποτα δεν είναι γνωστό για τον τόπο καταγωγής ή γέννησής του, ούτε πληροφορίες για την πνευματική ή εκκλησιαστική του συγκρότηση.

## Βιογραφία
Ήταν ιερέας στο Βερντέν και στη συνέχεια σχολάρχης στην Τριρ. Ο Σιγκεμπέρτος του Γκεμπλού (Patrologia Latina, CXL, 584 sq.) τον αποκαλεί επίσης Επίσκοπο του Βερτσέλλι, αλλά τα πρώτα έγγραφα της επισκοπής δεν τον κατατάσσουν στον κατάλογο των επισκόπων.

## Έργα
Ο Βένριχ είναι ο συγγραφέας μιας αμφιλεγόμενης πραγματείας για λογαριασμό του αυτοκράτορα της Αγίας Ρωμαϊκής Αυτοκρατορίας Ερρίκου Δ' κατά τη διάρκεια της αντιμαχείας του με τον Πάπα Γρηγόριο Ζ' (Έριδα της Περιβολής). Πιθανότατα γράφτηκε το καλοκαίρι του 1081, κατόπιν κατεπείγοντος του επισκόπου Ντίτριχ του Βερντέν, στον οποίο έχει επίσης αποδοθεί.

Η μορφή είναι ανοιχτής επιστολής προς τον πάπα. Ο τόνος είναι φιλικός, παρόλο που ήταν οδυνηρό αυτό που είχε να πει για τον συγγραφέα. Ο Βένριχ αμφισβητεί την αποτελεσματικότητα του αφορισμού του αυτοκράτορα (1080), εναντιώνεται στους νόμους της αγαμίας που εξέδωσε ο πάπας, καταδικάζει την υποκίνηση του λαού εναντίον του αυτοκράτορα, υπερασπίζεται τις περιβολές με κείμενα της Γραφής και την ιστορία της Εκκλησίας, επιπλήττει τον Γρηγόριο ότι είναι συνεργός στη συγκρότηση ενός αντίπαλου βασιλιά και υπενθυμίζει στον πάπα ότι ο ίδιος έχει κατηγορηθεί για σιμωνία, και για χρήση βίας για την επίτευξη των σκοπών του. Μια απάντηση γράφτηκε από τον Μάνεγκολντ του Λάουτενμπαχ.

## Παραπομπές


## Βιβλιογραφία
a. fliche, *La Réforme grégorienne,* 3 v. (Louvain 1924–37), Index. É. amann, *Dictionnaire de théologie catholique* 15.2:3528–29. a. hauck, *Kirchengeschichte Deutschlands* 3:828, 852.

Κατηγορία:Γερμανοί συγγραφείς
Σκάρος (μουσική)

Ο **σκάρος** είναι γνήσιος οργανικός μουσικός ρυθμός που υπάρχει στην Ελληνική λαϊκή μουσική παράδοση, ειδικά στην Ήπειρο αλλά και σε άλλα μέρη της Ελλάδας, ιδίως της ορεινής Πίνδου. Αυτός ο ρυθμός -που ιστορικά είναι άγνωστο πόσο παλαιός είναι- επιτρέπει την επίδειξη τεχνικής μέσω της μελωδικής ανάπτυξης όχι μόνο στο κυρίαρχο μουσικό όργανο, δηλαδή το κλαρίνο, αλλά και στα άλλα όργανα της ορχήστρας, όπως το βιολί και το λαούτο.

Ουσιαστικά, ο *σκάρος* αποτελεί οργανικό ρυθμό ελεύθερης φύσης, ο οποίος χαρακτηρίζεται από γλυκιά και ρομαντική μελωδία, αντικατοπτρίζοντας ένα πολλαπλό συναίσθημα που εμπεριέχει ένα σύμπλεγμα παθιασμένων και έντονων συναισθημάτων. Τονίζονται οι αισθήσεις της θλίψης, της λύπης, της νοσταλγίας, του ερωτισμού, του ρομαντισμού, της αγάπης για τη Φύση και την αγροτική ζωή. Το άκουσμά του αναπαριστά ήχους και έθιμα παλαιότερων εποχών. 

Όσον αφορά την κτηνοτροφική πραγματικότητα, ο όρος *σκάρος* αναφέρεται στην έναρξη της βοσκής, είτε αυτή λαμβάνει χώρα τις πρώτες πρωινές ώρες, είτε μεσάνυχτα ή ακόμη και αργότερα το μεσημέρι. Αυτή η διαδικασία αποτελεί ουσιαστικό κομμάτι της κτηνοτροφικής ζωής. Ο ποιμένας ξυπνά το κοπάδι και το καθοδηγεί προς τις βοσκές. Η μελωδία της φλογέρας, ο ήχος των κουδουνιών και των κυπριών, τα βελάσματα των προβάτων, τα γαυγίσματα των σκύλων και περιστασιακά οι φωνές και οι μελωδίες των ποιμένων συνδυάζονται δημιουργώντας έναν υπέροχο και ονειρικό ηχοτοπίο. Ο *σκάρος* σηματοδοτεί την έναρξη και το τέλος των καλοκαιρινών γλεντιών (πανηγυριών) στα χωριά της Ηπείρου, της νότιας Πίνδου και γενικότερα σε χωριά σε όλη την Ελλάδα.

Η λέξη (*σκάρος*) είναι αρχαίας ετυμολογίας, που σημαίνει την νυχτερινή βοσκή και παραπέμπει στο κτηνοτροφικό πλαίσιο, στους Βλάχους, ενώ ως δομή και φρασεολογία θυμίζει αρκετά το κλέφτικο τραγούδι.

## Παραπομπές

## Περαιτέρω βιβλιογραφία
* King, Christopher C. (2018). *[https://books.google.gr/books/about/Lament_from_Epirus.html?id=JYGtswEACAAJ Lament from Epirus: An Odyssey into Europe's Oldest Surviving Folk Music]* (στα αγγλικά). National Geographic Books. ISBN&nbsp;978-0-393-24899-9.

## Εξωτερικοί σύνδεσμοι
* Σκάρος Πετρολούκας Χαλκιάς
* Ηπειρώτικη Μουσική  
* Christofer King Αμερικανός εθνομουσικολόγος

Κατηγορία:Ήπειρος
Κατηγορία:Παραδοσιακή μουσική
Κατηγορία:Μουσική στην Ελλάδα
Ξενία Βυτίνας

Το «**Ξενία**» Βυτίνας αποτελούσε ξενοδοχειακή μονάδα η οποία κατασκευάστηκε το 1965 υπό την εποπτεία του Ε.Ο.Τ σε δασική περιοχή της Βυτίνας Αρκαδίας στα πλαίσια της γενικότερης αναβάθμισης των τουριστικών μονάδων της περιοχής.

Η μονάδα σχεδιάστηκε από τον Κώστα Μπίτσιο ο οποίος συνέβαλε στον σχεδιασμό και του «Ξενία» Καστανιάς και αποτελούσε τουριστική υποδομή η οποία διέθετε δυο κτίρια όπου στο ένα στεγαζόταν η υποδοχή και το εστιατόριο και στο άλλο ήταν η πτέρυγα δωματίων δυναμικότητας 40 κλίνων.

Το 2008 η τουριστική αυτή υποδομή χαρακτηρίστηκε νεότερο μνημείο από το Κεντρικό Συμβούλιο Νεότερων Μνημείων.

## Παραπομπές


Βυτινας
Κρίστοφερ Κινγκ

Ο **Κρίστοφερ Κινγκ** (αγγλ. *Christopher C. King*) είναι διακεκριμένος Αμερικανός εθνομουσικολόγος, συγγραφέας, παραγωγός και υπέρμαχος της παραδοσιακής μουσικής, στον οποίο έχει δοθεί τιμητικά η ελληνική υπηκοότητα για το όλο έργο του. 

## Βιογραφία
Γεννήθηκε και μεγάλωσε στη Βιρτζίνια των Ηνωμένων Πολιτειών. 

Σπούδασε φιλοσοφία στο Πανεπιστήμιο Radford. 

Έχει εργαστεί ως ειδικός σε θέματα ψηφιακής διατήρησης για τη Βιβλιοθήκη του Κογκρέσου και το Mayrent Institute of Yiddish Culture. Επιπλέον, έχει εργαστεί ως σύμβουλος μουσείων στις Ηνωμένες Πολιτείες και έχει παρουσιάσει το έργο του σε διάφορα μέσα ενημέρωσης και χώρους, όπως το TEDx, η Δημόσια Βιβλιοθήκη της Νέας Υόρκης, η Γεννάδειος Βιβλιοθήκη, η Μουσική Βιβλιοθήκη του Μεγάρου Μουσικής (μαζί με τον Λάμπρο Λιάβα), η Βιβλιοθήκη του Κογκρέσου και το Paris Review of Books. Είναι εκδότης (πρόεδρος) του σημαντικού περιοδικού Association for Recorded Sound Collections Journal.

Είναι ένας αναγνωρισμένος εθνομουσικολόγος και βραβευμένος παραγωγός με Grammy. Τα τελευταία χρόνια, έχει αφιερώσει την έρευνά του στο ελληνικό δημοτικό τραγούδι, ειδικά στην παραδοσιακή μουσική (βλ. μοιρολόγια, σκάρος) της Ηπείρου. Τα τελευταία έτη έχει κυκλοφορήσει πάνω από 350 συλλογές CD με ιστορική λαϊκή μουσική από όλο τον κόσμο. 

Το 2018 εξέδωσε το βιβλίο *"Lament from Epirus: An Odyssey into Europe's Oldest Surviving Folk Music"* (Ηπειρώτικο Μοιρολόι: Οδοιπορικό στην αρχαιότερη δημώδη μουσική της Ευρώπης). Αυτό το έργο αποτελεί ταυτόχρονα ένα ταξιδιωτικό αλλά και μια συνοπτική ιστορία της περιοχής, μια ανθρωπολογική μελέτη των κατοίκων της.

Ο Κινγκ μοιράζει τον χρόνο του μεταξύ των Ηνωμένων Πολιτειών και της Ελλάδας. Αυτή η διπλή κατοικία του του επιτρέπει να εμβαθύνει στη μελέτη και την ανάδειξη της ελληνικής παραδοσιακής μουσικής και ιδιαίτερα της μουσικής της Ηπείρου. 

Σήμερα ζει μόνιμα στην Κόνιτσα της Ηπείρου.

## Παραπομπές


## Περαιτέρω μελέτη
* King, Christopher C. (2018). *[https://books.google.gr/books/about/Lament_from_Epirus.html?id=JYGtswEACAAJ Lament from Epirus: An Odyssey into Europe's Oldest Surviving Folk Music]* (στα αγγλικά). National Geographic Books. ISBN&nbsp;978-0-393-24899-9.
* Christofer King Αμερικανός εθνομουσικολόγος

Κατηγορία:Παραδοσιακή μουσική
Κατηγορία:Αμερικανοί μουσικοί
The Lord of the Rings: Gollum

Το ***The Lord of the Rings: Gollum*** είναι ένα βιντεοπαιχνίδι δράσης-περιπέτειας που αναπτύχθηκε από την Daedalic Entertainment, η οποία κυκλοφόρησε το παιχνίδι μαζί με την Nacon. Το παιχνίδι, τοποθετημένο στον πλασματικό κόσμο της Μέσης Γης που δημιουργήθηκε από τον Τζ. Ρ. Ρ. Τόλκιν, διαδραματίζεται ανάμεσα στα γεγονότα των *[[Το Χόμπιτ]]* και *[[Η Συντροφιά του Δαχτυλιδιού]]*. Οι παίκτες ελέγχουν τον Γκόλουμ μέσω μιας σειράς τοποθεσιών, όπως η Μόρντορ, καθώς προσπαθεί να βρει τον Μπίλμπο Μπάγκινς και να ανακτήσει το Δαχτυλίδι.

Το παιχνίδι είναι μια απόκλιση από το συνηθισμένο είδος παιχνιδιών περιπέτειας point-and-click της Daedalic Entertainment. Ανακοινώθηκε τον Μάρτιο του 2019 και καθυστέρησε από την αρχική του κυκλοφορία του Σεπτεμβρίου του 2021.

Το *The Lord of the Rings: Gollum* κυκλοφόρησε στις 25 Μάιου του 2023 για PlayStation 4, PlayStation 5, Windows, Xbox One και Xbox Series X/S, ενώ μια έκδοση για Nintendo Switch είναι προγραμματισμένη να κυκλοφορήσει το 2023. Το παιχνίδι έλαβε γενικά αρνητικές κριτικές.

## Παραπομπές

Κατηγορία:Βιντεοπαιχνίδια του 2023
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια φαντασίας
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια βασισμένα στην Μέση Γη
Κατηγορία:Βιντεοπαιχνίδια βασισμένα σε μυθιστορήματα
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια Xbox Series
Νατάλια Γκορμπανέφσκαγια

Η **Νατάλια Γεβγκένεβνα Γκορμπανέφσκαγια** () (26 Μαΐου 1936 – 29 Νοεμβρίου 2013) ήταν Ρωσίδα ποιήτρια, μεταφράστρια της πολωνικής λογοτεχνίας και ακτιβίστρια για τα πολιτικά δικαιώματα. Ήταν μία από τους ιδρυτές και η πρώτη συντάκτρια του *Хро́ника теку́щих собы́тий* («Χρονικό της επικαιρότητας», 1968–1982). Στις 25 Αυγούστου 1968, μαζί με άλλους επτά, πήρε μέρος στη διαδήλωση της Κόκκινης Πλατείας του 1968 κατά της σοβιετικής εισβολής στην Τσεχοσλοβακία. Το 1970, ένα σοβιετικό δικαστήριο καταδίκασε την Γκορμπανέφσκαγια σε φυλάκιση σε ψυχιατρείο. Αποφυλακίστηκε από το Ειδικό Ψυχιατρικό Νοσοκομείο του Καζάν το 1972 και μετανάστευσε από την ΕΣΣΔ το 1975, στη Γαλλία. Το 2005 έγινε πολίτης της Πολωνίας.

## Βιογραφία

## Βραβεία
Τον Οκτώβριο του 2008, η Γκορμπανέφσκαγια έλαβε το Βραβείο Μαρία Κιουρί της Πολωνίας. Την ίδια χρονιά, η Γκορμπανέφσκαγια ήταν υποψήφια για το Βραβείο Λογοτεχνίας Άνγκελους Κεντρικής Ευρώπης.

Στις 22 Οκτωβρίου 2013, η Γκορμπανέφσκαγια έλαβε τιμητικό μετάλλιο από το Πανεπιστήμιο του Καρόλου της Πράγας, για τη δια βίου δέσμευσή της στον αγώνα για τη δημοκρατία, την ελευθερία και τα ανθρώπινα δικαιώματα.

Στις 27 Οκτωβρίου 2014, η Γκορμπανέφσκαγια τιμήθηκε μετά θάνατον με το υψηλότερο σλοβακικό βραβείο, το Τάγμα του Λευκού Διπλού Σταυρού, για τις δια βίου προσπάθειές της να υπερασπιστεί τη δημοκρατία και τα ανθρώπινα δικαιώματα.

## Παραπομπές


## Εξωτερικοί σύνδεσμοι

### Σύνδεσμοι στα αγγλικά
*  (English translation from a review, published in *Novy Mir*, No.7, 1997, σελ. 67–68).
* 
* 
* 
* 
* 
* 
* 10 poems by Natalya Gorbanevskaya: Audio of her own reading with text translations into different languages
* Poems and texts by Gorbanevskaya at Prague Writers' Festival

### Σύνδεσμοι στα ρωσικά
* Κατάλογος δημοσιεύσεων
* Φωτογραφίες και βιογραφία
* Βιογραφία
* Наталья Горбаневская. Что помню я о демонстрации
* Πληροφορίες για τις απομονώσεις στη βίβλο «Hronika текущих событий»  (αρχείο)
* Informaciya о суде над демонстрантами в бюллетене «Hronika текущих событий»  (αρχείο)
* https://web.archive.org/web/20071012132901/http://yale.edu/annals/sakharov/documents_frames/Sakharov_008.htm ; Письмо Андропова в ЦК про демонстрацию (κωδικοποίηση παραθύρων)

Κατηγορία:Ρωσίδες ποιήτριες
Κατηγορία:Ρωσίδες συγγραφείς
Κατηγορία:Ρώσοι ακτιβιστές
Κατηγορία:Ρωσίδες μεταφράστριες
Κατηγορία:Ρώσοι απομνημονευματογράφοι
Κατηγορία:Σοβιετικές ποιήτριες
Κατηγορία:Σοβιετικοί αντιφρονούντες
Κατηγορία:Πολιτογραφημένοι πολίτες της Πολωνίας
Κατηγορία:Διοικητές του Τάγματος της Αναγέννησης της Πολωνίας
Αλίνα Γιανόφσκα

Η **Αλίνα Γιανόφσκα** (πολωνικά: Alina Janowska) (16 Απριλίου 1923 &#x2013; 13 Νοεμβρίου 2017) ήταν Πολωνή ηθοποιός του θεάτρου και του κινηματογράφου. Εμφανίστηκε σε περισσότερες από 35 ταινίες και τηλεοπτικές εκπομπές μεταξύ 1946 και 2017.

## Βιογραφία
Η Γιανόφσκα γεννήθηκε το 1923 στη Βαρσοβία, σε μια πλούσια οικογένεια. Συνελήφθη το βράδυ της 23ης Απριλίου 1942, κατηγορούμενη ότι συνεργάστηκε με το υπόγειο κίνημα και βοήθησε μια εβραϊκή οικογένεια. Φυλακίστηκε για 7 μήνες στη Φυλακή Πάβιακ της Βαρσοβίας. Πήρε μέρος στην Εξέγερση της Βαρσοβίας, ενεργώντας ως αξιωματικός-σύνδεσμος για το τάγμα «Κιλίνσκι».

Το 1963, παντρεύτηκε τον Πολωνό αρχιτέκτονα και ξιφομάχο Βόιτσεχ Ζαμπουότσκι. Το ζευγάρι είχε δύο παιδιά. Είχε αποκτήσει μια κόρη από τον πρώτο της γάμο.

## Καριέρα
Έκανε το ντεμπούτο της στο θέατρο το 1943. Από το 1945 έως το 1965 εργάστηκε στο Θέατρο Σειρήνα (Teatr Syrena) της Βαρσοβίας. Αργότερα έπαιξε στο *Zakazane piosenki* («Απαγορευμένα τραγούδια», 1946), την πρώτη πολωνική ταινία μετά το Β΄ Παγκόσμιο Πόλεμο.

Στη δεκαετία του 1940 έπαιξε σε ταινίες, όπως το *Θησαυρός* (σκην. Λεόναρντ Μπουτσκόφσκι). Ο σημαντικότερος ρόλος της από αυτή την περίοδο ήταν της Γιουγκοσλάβας Ντέσα στο *[[Τελευταίο Στάδιο]]* (1947), σε σκηνοθεσία Βάντα Γιακουμπόφκσα. Η ταινία ήταν υποψήφια για το Μεγάλο Διεθνές Βραβείο στο Φεστιβάλ Κινηματογράφου της Βενετίας το 1948 και για ένα Βραβείο Βρετανικής Ακαδημίας Κινηματογράφου για την Καλύτερη Ταινία από οποιαδήποτε πηγή το 1950.

Στις αρχές της δεκαετίας του 1950, εξαφανίστηκε από τις οθόνες και τις σκηνές για να αφοσιωθεί στην οικογένειά της. Έκανε μεταγλώττιση μόνο σε μερικές πολωνόφωνες σοβιετικές ταινίες. Μετά από έντεκα χρόνια, επέστρεψε στον κινηματογράφο. Έπαιξε τον κύριο χαρακτήρα της Λουτσίνα (Lucyna) στο *Samson* (1961) ,σε σκηνοθεσία Άντζεϊ Βάιντα. Η ταινία ήταν υποψήφια για Χρυσό Λέοντα το 1961 στο Φεστιβάλ Βενετίας. Την ίδια χρονιά μεταγλωττίζει την Ντριζέλα σε μια πολωνική έκδοση της *[[Σταχτοπούτα (ταινία, 1950)|Σταχτοπούτας]]*. Τα έτη 1965-1966 εμφανίστηκε στη δημοφιλή τηλεοπτική σειρά *Wojna domowa* («Εμφύλιος πόλεμος»). Από το 1966 έως το 1981 εργάστηκε στο πολωνικό Κωμικό Θέατρο της Βαρσοβίας. Από το 1997 έως το 2010 έπαιξε στη σαπουνόπερα *Złotopolscy* ως Ελεονόρα Γκάμπριελ. Από το 2010 έως το 2011 έπαιξε στην *Plebania*.

Η Αλίνα Γιανόφσκα πέθανε στις 13 Νοεμβρίου 2017, σε ηλικία 94 ετών, από τη νόσο Αλτσχάιμερ.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Πολωνές ηθοποιοί θεάτρου
Κατηγορία:Πολωνές ηθοποιοί κινηματογράφου
Κατηγορία:Μέλη του Πολωνικού Εσωτερικού Στρατού
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Συμμετέχοντες στην Εξέγερση της Βαρσοβίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Σταυρού του Πολωνικού Εσωτερικού Στρατού
Κατηγορία:Αποδέκτες του Τάγματος του Χαμόγελου
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Μονίκα Μπρόντκα

Η **Μονίκα Μάρια Μπρόντκα** (πολωνικά: Monika Maria Brodka) (γενν. 7 Φεβρουαρίου 1988) είναι Πολωνή τραγουδίστρια, η οποία έγινε γνωστή ως η νικήτρια της τρίτης σεζόν του Polish Pop Idol το 2004. Έκτοτε έχει κυκλοφορήσει 3 άλμπουμ, συμπεριλαμβανομένου του άλμπουμ *Granda* του 2010, το οποίο απέσπασε την αποδοχή των κριτικών στην Πολωνία και στο εξωτερικό. Η Μπρόντκα έχει λάβει πολλές υποψηφιότητες για το Βραβείο Φριντέρικ, ενώ τα σινγκλ της «Ten», «Dziewczyna Mojego Chłopaka», «Miałeś być» και «Znam Cię Na Pamięć» έχουν φτάσει όλα στην κορυφή των επίσημων πολωνικών μουσικών τσαρτ.

## Καριέρα

## Δισκογραφία

## Παραπομπές


## Εξωτερικοί σύνδεσμοι
* Επίσημος ιστότοπος  (πολωνικά)
* Βραβεία
* Πλήρης δισκογραφία 
* Pop musik: the sound of the charts in … Poland
* Μονίκα Μπρόντκα  στο culture.pl

Κατηγορία:Πολωνές τραγουδίστριες
Κατηγορία:Πολωνοί στιχουργοί
Κατηγορία:Πολωνοί τραγουδιστές ποπ
Κατηγορία:Αγγλόφωνοι τραγουδιστές από την Πολωνία
Κατηγορία:Πολωνές τραγουδίστριες του 21ου αιώνα
Αλίτσια Ροσόλσκα

Η **Αλίτσια Ροσόλσκα** (πολωνικά: Alicja Rosolska) (γενν. 1 Δεκεμβρίου 1985) είναι Πολωνή επαγγελματίας αθλήτρια της αντισφαίρισης.

Στις 9 Ιουνίου 2003, έφτασε στην καλύτερη κατάταξη της στο σινγκλ, στο Νο. 636 του κόσμου. Στις 10 Ιουνίου 2019, έφτασε στο Νο. 23 της κατάταξης του διπλού.

Η Ροσόλσκα έχει κερδίσει εννέα τίτλους διπλών στο WTA Tour στην καριέρα της, καθώς και 14 διπλούς τίτλους στο ITF Circuit.

Εκπροσώπησε την Πολωνία στο Φεντ Καπ και στους Θερινούς Ολυμπιακούς Αγώνες του 2008 και του 2012, όπου στους αγώνες διπλού γυναικών είχε συμπαίκτρια την Κλαούντια Γιανς-Ιγκνάτσικ.

## Καριέρα

## Παραπομπές


Κατηγορία:Πολωνές αθλήτριες της αντισφαίρισης
Κατηγορία:Αθλητές στη Θερινή Πανεπιστημιάδα 2009
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Μονίκα Σότσκο

Η **Μονίκα Σότσκο** (πολωνικά: Monika Soćko, το γένος **Μπομπρόφσκα** [Bobrowska]) (γενν. 24 Μαρτίου 1978) είναι Πολωνή σκακίστρια, η οποία κατέχει τους τίτλους του γκρανμαίτρ (GM) και της γυναίκας γκρανμαίτρ (WGM). Κέρδισε το Πρωτάθλημα Πολωνίας σκακιού γυναικών οκτώ φορές (το 1995, 2004, 2008, 2010, 2013, 2014, 2016, 2017).

## Καριέρα
Το 2007, η Σότσκο κέρδισε ένα διεθνές τουρνουά γυναικών στο Μπακού του Αζερμπαϊτζάν, μπροστά από την πρώην παγκόσμια πρωταθλήτρια γυναικών, Αντοανέτα Στεφάνοβα. Το 2008, της απονεμήθηκε ο τίτλος του Διεθνή Γκρανμαίτρ (GM) από τη Διεθνή Σκακιστική Ομοσπονδία και έγινε η πρώτη και, μέχρι σήμερα, η μόνη Πολωνή παίκτρια που το κατάφερε. Την επόμενη χρονιά, κέρδισε το Arctic Chess Challenge στο Τρούμσε της Νορβηγίας, παρά το γεγονός ότι κατετάγη μόνο ως νούμερο 16 πριν από το τουρνουά, ενώ ο κορυφαίος στην κατάταξη σύζυγός της, Μπάρτος Σότσκο, τερμάτισε στην 13η θέση. Τον Μάρτιο του 2010, κέρδισε το χάλκινο μετάλλιο στο Ευρωπαϊκό Ατομικό Πρωτάθλημα Σκακιού Γυναικών, ξεπερνώντας την Έλενα Ντέμπο και τη Μαρί Σεμπάγκ στα τάι μπρέικ.

Το 2014, η Σότσκο κέρδισε το τουρνουά γυναικών γκρανμαίτρ της Ερφούρτης. Το 2017, κέρδισε το 8ο Sharjah Cup για Γυναίκες στη Σάρτζα των Ηνωμένων Αραβικών Εμιράτων, ξεπερνώντας την Ουκρανή αθλήτρια Σβετλάνα Μόσκαλτες στο σκορ τάι μπρέικ, αφού και οι δύο τους σημείωσαν 7½/9 πόντους.

Τον Αύγουστο του 2022, στην Πράγα, η Σότσκο κέρδισε το χρυσό μετάλλιο στο Ευρωπαϊκό Ατομικό Πρωτάθλημα Σκακιού Γυναικών.

Ως μέλος της πολωνικής ομάδας, κέρδισε το χρυσό μετάλλιο στο Ευρωπαϊκό Ομαδικό Πρωτάθλημα Σκακιού Γυναικών το 2005, το αργυρό το 2007 και το 2011 και το χάλκινο το 2013 και στην Ολυμπιάδα Σκακιού Γυναικών του 2002.

## Παραπομπές


## Εξωτερικοί σύνδεσμοι
* 

Κατηγορία:Πολωνές σκακίστριες
Χάνα Γκρονκιέβιτς-Βαλτς

Η **Χάνα Μπεάτα Γκρονκιέβιτς-Βαλτς** (πολωνικά: Hanna Beata Gronkiewicz-Waltz) (γενν. 4 Νοεμβρίου 1952) είναι Πολωνή πολιτικός, δικηγόρος και καθηγήτρια Νομικής. Υπηρέτησε ως δήμαρχος της Βαρσοβίας μεταξύ 2006 και 2018. Είναι η πρώτη γυναίκα που κατείχε αυτή τη θέση.

## Ζωή και καριέρα
Μεταξύ 1992 και 2000, ήταν πρόεδρος της Εθνικής Τράπεζας της Πολωνίας, της κεντρικής τράπεζας της Πολωνίας. Παραιτήθηκε για να αναλάβει τη θέση της αναπληρώτριας προέδρου της Ευρωπαϊκής Τράπεζας για Ανασυγκρότησης και Ανάπτυξης, θέση που κατείχε μεταξύ 2001 και 2004.

Η Γκρονκιέβιτς-Βαλτς εξελέγη στο Σέιμ στις 25 Σεπτεμβρίου 2005, αφού έλαβε 137.280 ψήφους στην 19η περιφέρεια της Βαρσοβίας, συμμετέχοντας με το κόμμα Πολιτική Πλατφόρμα.

Στις δημοτικές εκλογές του 2006, η Γκρονκιέβιτς-Βαλτς ήταν υποψήφια της Πλατφόρμας Πολιτών για δήμαρχος της Βαρσοβίας. Στις 12 Νοεμβρίου κέρδισε το 34,23% των ψήφων, τερματίζοντας δίπλα στον υποψήφιο του Νόμος και Δικαιοσύνη, πρώην πρωθυπουργό Καζίμιες Μαρτσινκιέβιτς. Καθώς κανένας από τους δύο δεν έλαβε το 50% των ψήφων, διεξήχθη ένας δεύτερος γύρος εκλογών στις 26 Νοεμβρίου, όπου η Γκρονκιέβιτς-Βαλτς έλαβε το 53,18% των ψήφων, κερδίζοντας τις εκλογές.

Στις δημοτικές εκλογές του Νοεμβρίου 2010, η Γκρονκιέβιτς-Βαλτ επανεξελέγη ως δήμαρχος της Βαρσοβίας, κερδίζοντας το 53,67% των ψήφων στον πρώτο γύρο.

Η Γκρονκιέβιτς-Βαλτ ήταν, μαζί με την Μονίκα Ολέινικ, δημοσιογράφο με επιρροή, στόχος δολοφονίας του Μπρούνον Κφιέτσιεν, που συνελήφθη το Νοέμβριο του 2012 σε σχέση με την προετοιμασία τρομοκρατικής επίθεσης στο Σέιμ.

Η Γκρονκιέβιτς-Βαλτ είναι μέλος του Collegium Invisibile ως καθηγήτρια οικονομικών.

## Επιλεγμένα βραβεία

* Αργυρός Σταυρός της Αξίας (1990, Πολωνία)
* Αξιωματικός της Λεγεώνας της Τιμής (Γαλλία, 2008)
* Σταυρός Διοικητή με Αστέρι του Τάγματος της Αναγέννησης της Πολωνίας (Πολωνία, 2010)
* Τάγμα του Πολικού Αστέρα (Σουηδία, 2011)
* Τάγμα του Στέμματος (Βέλγιο, 2011) 

## Παραπομπές


## Εξωτερικοί σύνδεσμοι
* Κοινοβουλευτική σελίδα – περιλαμβάνει δηλώσεις ενδιαφέροντος, αρχείο ψηφοφορίας και μεταγραφές ομιλιών.
* Επίσημος ιστότοπος (αρχείο)

Κατηγορία:Πολωνές πολιτικοί
Κατηγορία:Πολωνοί οικονομολόγοι
Κατηγορία:Δήμαρχοι της Βαρσοβίας
Κατηγορία:Πολωνοί Ρωμαιοκαθολικοί
Κατηγορία:Διοικητές της Εθνικής Τράπεζας της Πολωνίας
Κατηγορία:Μέλη του Σέιμ της Πολωνίας (2005-2007)
Κατηγορία:Απόφοιτοι του Πανεπιστημίου της Βαρσοβίας
Κατηγορία:Αποδέκτες του Αργυρού Σταυρού της Αξίας (Πολωνία)
Κατηγορία:Αξιωματικοί της Λεγεώνας της Τιμής
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Ευρωβουλευτές της Πολωνίας
Κατηγορία:Πολωνοί νομικοί
Σακτισμός

[μικρογραφία|260x260εσ| Ο Σακτισμός είναι θεοκεντρική παράδοση του Ινδουισμού. Ανάγλυφα αγάλματα των Βαϊσναβί, [Βαραχί, Ιντρανί και Τσαμουντά.]]
Ο **Σακτισμός** (σανσκριτικά: शाक्त, κυριολεκτικά: «δόγμα της ενέργειας, της δύναμης, της αιώνιας θεάς») είναι ένα από τα πολλά μεγάλα ινδουιστικά δόγματα, όπου η μεταφυσική πραγματικότητα θεωρείται μεταφορικά μια γυναίκα και η Σάκτι (Μαχαντέβι) θεωρείται ως η υπέρτατη θεότητα. Περιλαμβάνει πολλές θεές, όλες θεωρούμενες πτυχές της ίδιας υπέρτατης θεάς. Ο Σακτισμός έχει διαφορετικές υποπαραδόσεις, που κυμαίνονται από εκείνες που επικεντρώνονται στην πιο λατρευμένη Ντουργκά, την ευγενική Παρβατί έως αυτή της άγριας Κάλι.

Τα κείμενα Σρουτί και Σμριτί του Ινδουισμού είναι ένα σημαντικό ιστορικό πλαίσιο της παράδοσης του Σακτισμού. Επιπλέον, σέβεται τα κείμενα *[[Devi Mahatmya]]*, *[[Devi Bhagavata Purana]]*, *[[Kalika Purana]]* και Σάκτα Ουπανισάδες όπως την Ουπανισάδα Ντεβί. Το *Devi Mahatmya* ειδικότερα, θεωρείται στον Σακτισμό εξίσου σημαντικό με το *[[Μπαγκαβάτ Γκίτα]]*.

Ο Σακτισμός είναι γνωστός για τις διάφορες υποπαραδόσεις του της τάντρα, καθώς και για έναν γαλαξία θεότητων με αντίστοιχα συστήματα. Αποτελείται από τη Βιντιάπιτα και την Κουλαμάργκα. Το πάνθεον των θεών στον Σακτισμό αναπτύχθηκε μετά την παρακμή του Βουδισμού στην Ινδία, όπου ινδουιστικές και βουδιστικές θεές συνδυάστηκαν για να σχηματίσουν τη Μαχαβίντια, έναν κατάλογο με δέκα θεές. Οι πιο κοινές όψεις της Ντέβι που βρέθηκαν στον Σακτισμό περιλαμβάνουν τη Ντουργκά, την Κάλι, την Σαρασβάτι, την Λάκσμι, την Παρβατί και την Τριπούρα Σουνταρί. Η παράδοση που επικεντρώνεται στη θεά είναι πολύ δημοφιλής στην ανατολική Ινδία, ιδιαίτερα στη Δυτική Βεγγάλη, στην Ορίσα, στο Μπιχάρ, στο Τζαρχάντ, στην Τρίπουρα και στο Άσαμ, όπου εορτάζεται με φεστιβάλ όπως το Ντουργκά Πούτζα, το οποίο είναι δημοφιλές στη Δυτική Βεγγάλη και την Ορίσα.

Ο Σακτισμός τονίζει επίσης ότι η έντονη αγάπη για τη θεότητα είναι πιο σημαντική από την απλή υπακοή, δείχνοντας έτσι την επιρροή της ιδέας του Βαϊσναβισμού, όπου η παθιασμένη σχέση μεταξύ της Ράντα και του Κρίσνα είναι επίσης η ιδανική σχέση. Αυτές οι παλαιότερες ιδέες εξακολουθούν να επηρεάζουν τον σύγχρονο Σακτισμό. Ομοίως, οι ιδέες του Σακτισμού έχουν επίσης επηρεάσει τις παραδόσεις του Βαϊσναβισμού και του Σαϊβισμού. Στον Σακτισμό, η θεά θεωρείται ότι είναι η σύζυγος ή η ενέργεια (*shakti*) του Σίβα ή του Βισνού, και είναι σεβαστή στους ινδουιστικούς ναούς και στα φεστιβάλ.

## Προέλευση και ιστορία

## Παραπομπές


## Περαιτέρω ανάγνωση
* 
* 
* 

## Εξωτερικοί σύνδεσμοι

* Παραδόσεις του Σακτισμού
* Γυναίκες στην ινδουιστική Shakta Tantra


Κατηγορία:Ινδουιστικά δόγματα
Κινηματογραφικό Σύμπαν της Marvel: Φάση Τρία

μικρογραφία|246x246εσ|Τα εξώφυλλα του 1ου και του 2ου μέρους του "Marvel Studios Cinematic Universe: Phase Three"

Η **Φάση Τρία** του Κινηματογραφικού Σύμπαντος της Marvel (MCU) είναι μια σειρά Αμερικανικών υπερηρωικών ταινιών σε παραγωγή από την Marvel Studios βασισμένες σε χαρακτήρες των Marvel Comics. Η φάση ξεκίνησε το 2016 με την κυκλοφορία του *[[Captain America: Εμφύλιος Πόλεμος]]* και ολοκληρώθηκε το 2019 με το *[[Spider-Man: Μακριά Από τον Τόπο του]]*. Περιλαμβάνει τις ταινίες crossover *[[Εκδικητές: Ο Πόλεμος της Αιωνιότητας]]* (2018) και *[[Εκδικητές: Η Τελευταία Πράξη]]* (2019). Ο Κέβιν Φάιγκι ήταν παραγωγός όλων των ταινιών της φάσης, μαζί με την Έιμι Πασκάλ για τα *[[Spider-Man: Η Επιστροφή Στον Τόπο Του]]* και *Spider-Man: Μακριά Από τον Τόπο Του*, και τον Στίβεν Μπρουσάρντ για το *[[Ο Ant-Man και η Σφήκα]]*. Οι έντεκα ταινίες της φάσης εισέπραξαν πάνω από $13.5 δισεκατομμύρια παγκοσμίως και έλαβαν γενικά θετικά σχόλια από τους κριτικούς και το κοινό. Όταν κυκλοφόρησε, το *Εκδικητές: Η Τελευταία Πράξη* έγινε η ταινία με τις μεγαλύτερες εισπράξεις όλων των εποχών.

Οι Κρις Έβανς και Τομ Χόλλαντ εμφανίστηκαν στην πλειοψηφία της φάσης, είτε σε πρωταγωνιστικούς ρόλους, είτε σε κάμεο σε πέντε ταινίες της Φάσης Τρία. Η Marvel Studios δημιούργησε τρία παρωδικά ντοκιμαντέρ επικεντρωμένα στον Θωρ, ενώ όλες οι ταινίες είχαν συνδεδεμένα κόμικς. Η Φάση Τρία, μαζί με την Ένα και την Δύο, αποτελούν Το Έπος της Αιωνιότητας.

## Ταινίες

## Υποδοχή

### Εισπράξεις

### Ανταπόκριση κριτικών και κοινού

## Σημειώσεις


## Παραπομπές


Κατηγορία:Κινηματογραφικό Σύμπαν της Marvel: Φάση Τρία
Κατηγορία:Φάσεις του Κινηματογραφικού Σύμπαντος της Marvel
Έθνος Προσφύγων

Το **Έθνος Προσφύγων** (αγγλικά: Refugee Nation) είναι πρόταση του 2015 για τη δημιουργία ενός νέου έθνους που θα επανεγκαθιστά οικειοθελώς τον παγκόσμιο προσφυγικό πληθυσμό για την επίλυση της προσφυγικής κρίσης. Σύμφωνα με εκτιμήσεις του Οργανισμού Ηνωμένων Εθνών, υπήρχαν περίπου 82 εκατομμύρια πρόσφυγες και εσωτερικά εκτοπισμένοι στον κόσμο κατά τη στιγμή της πρότασης.

## Πρόταση
Το Έθνος Προσφύγων ξεκίνησε τον Ιούνιο του 2015 από πρόταση τον Τζέισον Μπούζι και έλαβε εκτεταμένη κάλυψη από τα μέσα ενημέρωσης τον Ιούλιο του 2015, ξεκινώντας με ένα άρθρο στην *[[The Washington Post|Washington Post]]*.

Στην πρότασή του, ο Μπούζι προσφέρει μια σειρά από εναλλακτικές λύσεις για τη δημιουργία ενός έθνους προσφύγων. Αυτά περιλαμβάνουν:

# Αγορά ακατοίκητων νησιών από χώρα, όπως οι Φιλιππίνες ή η Ινδονησία.
# Μια χώρα με πολλή κατοικήσιμη αλλά αχρησιμοποίητη γη που παραχωρεί ή πουλάει αυτή τη γη με σκοπό τη δημιουργία ενός προσφυγικού έθνους. Ένα παράδειγμα που δίνεται είναι η Φινλανδία.
# Ένα μικρό νησιωτικό έθνος που είναι αραιοκατοικημένο που συμφωνεί να γίνει προσφυγικό έθνος. Οι σημερινοί πολίτες θα λάμβαναν σημαντικά οικονομικά οφέλη.
# Νέα νησιά να δημιουργηθούν στα διεθνή ύδατα ως πατρίδα προσφύγων.

## Χρηματοδότηση
Η χρηματοδότηση για το Έθνος Προσφύγων προτείνεται να γίνεται από κυβερνήσεις, ΜΚΟ, τα Ηνωμένα Έθνη ή ιδιωτικές δωρεές. Ο Τζέισον Μπούζι, ένας επιτυχημένος επενδυτής ακινήτων στην Bay Area του Σαν Φραντσίσκο, είχε κερδίσει στο παρελθόν θετική δημοσίευση από τον Τύπο ως ευεργέτης πίσω από το έργο πολλών πόλεων Hidden Cash του 2014. Με το Έθνος Προσφύγων, ο Μπούζι συνέταξε την αρχική πρόταση, δημιούργησε μια διαδικτυακή παρουσία (www.refugeenation.org ) και κέρδισε την δημοσιότητα για το σχέδιό του μέσω ενός πρακτορείου δημοσίων σχέσεων.

Τον Οκτώβριο του 2015, το Έθνος Προσφύγων ξεκίνησε μια εκστρατεία crowdfunding με στόχο τη συγκέντρωση δισεκατομμυρίων δολαρίων για την αγορά γης ή νησιών ως μόνιμη κατοικία για τους πρόσφυγες του κόσμου.

## Σύμβολα που προτείνονται για το έθνος
Ο Σύρια πρόσφυγας Γιάρα Σαΐντ σχεδίασε μια κόκκινη-πορτοκαλί σημαία, που μοιάζει με τα σωσίβια των προσφύγων της Μεσογείου. Ο επίσης Σύρος πρόσφυγας Μουτάζ Αριάν δημιούργησε έναν ύμνο. Αν και κανένα από αυτά δεν μπορούσε να επιτραπεί από τη Διεθνή Ολυμπιακή Επιτροπή για χρήση από την Ολυμπιακή Ομάδα Προσφύγων στους Θερινούς Ολυμπιακούς Αγώνες του 2016, ορισμένοι από τους υποστηρικτές χρησιμοποίησαν τη σημαία ανεπίσημα.

Η Γιάρα Σαΐντ περιέγραψε τη σημαία ως «αν έχεις φορέσει σωσίβιο ως πρόσφυγας, κάτι θα νιώσεις όταν δεις αυτή τη σημαία... Είναι μια δυνατή ανάμνηση».

Από τον Ιούνιο του 2021, ένα emoji της σημαίας είναι διαθέσιμο στο WhatsApp για Android και iOS.

## Άλλες σχετικές προτάσεις
Λιγότερο από δύο μήνες μετά την ευρεία κάλυψη της πρότασης από τα μέσα ενημέρωσης, ο Ναγκίμπ Σαουίρις, ένας Αιγύπτιος δισεκατομμυριούχος, προσφέρθηκε να αγοράσει ένα νησί της Μεσογείου για να στεγάσει πρόσφυγες που διέφυγαν από τη συριακή σύγκρουση.

## Παραπομπές


## Εξωτερικοί σύνδεσμοι
* 
* Ιστότοπος του Έθνους Προσφύγων, που περιλαμβάνει την προτεινόμενη σημαία

Κατηγορία:Πρόσφυγες
Κατηγορία:Προτεινόμενες χώρες
Κατηγορία:Μικροέθνη
Ολόκληρο

δεξιά|μικρογραφία|250x250εσ| Ένα ολόκληρο και μια παύση ολόκληρου

Ένα **ολόκληρο** στη μουσική σημειογραφία είναι μια μεμονωμένη νότα που διαρκεί ή ισοδυναμεί με δύο μισά ή τέσσερα τέταρτα.

## Περιγραφή
Το **ολόκληρο** έχει ένα κεφάλι με σχήμα κοίλου οβάλ—όπως το μισό—αλλά χωρίς ουρίτσα (βλ. Εικόνα 1). Δεδομένου ότι είναι ίσο με τέσσερα τέταρτα, καταλαμβάνει όλη τη διάρκεια ενός μέτρου σε 4/4.

Οι άλλες νότες είναι πολλαπλάσια ή κλάσματα του ολόκληρου. Για παράδειγμα, σε σχέση με το ολόκληρο, ένα διπλό ολόκληρο έχει τη διπλάσια διάρκειά του, ένα μισό έχει τη μισή του διάρκεια και ένα τέταρτο διαρκεί το ένα τέταρτο της διάρκειάς του.

Ένα σχετικό σύμβολο είναι η **[[Παύση (μουσική)|παύση]] ολοκλήρου**, η οποία δηλώνει μία παύση που διαρκεί όσο ένα ολόκληρο. Οι παύσεις ολοκλήρων σχεδιάζονται ως μαύρα ορθογώνια που συνήθως κρέμονται κάτω από τη δεύτερη γραμμή από την κορυφή ενός μουσικού πενταγράμμου, αν και μπορεί περιστασιακά να τοποθετούνται κάτω από διαφορετική γραμμή (ή βοηθητική γραμμή) σε πιο περίπλοκα πολυφωνικά αποσπάσματα ή όταν τα μέρη δύο οργάνων ή τραγουδιστών είναι γραμμένα στο ίδιο πεντάγραμμο.

Το ολόκληρο επίσης μπορεί να χρησιμοποιηθεί για να υποδηλώσει ένα ολόκληρο μέτρο σε μουσική ελεύθερου χρόνου, όπως το αγγλικανικό άσμα, ανεξάρτητα από το μέτρο που χρησιμοποιείται.

## Ιστορία
Το σύμβολο του ολόκληρου βρέθηκε για πρώτη φορά στη μουσική σημειογραφία από τα τέλη του δέκατου τρίτου αιώνα . Προέρχεται από το στρογγυλό, χωρίς ουρίτσα *semibrevis* της μεσαιωνικής σημειογραφίας, εξού και η προέλευση του βρετανικού ονόματος της αξίας (semibreve).

## Ονοματολογία
Ο βρετανικός όρος (*semibreve*) προέρχεται από το ιταλικό *semibreve*, το οποίο προέρχεται από τις λατινικές λέξεις *semi-* «μισό» και *brevis* «μικρό». Το αμερικανικό της όνομα (*whole note*) είναι μεταφραστικό δάνειο του γερμανικού . Το όνομα της νότας σε ορισμένες άλλες γλώσσες, προέρχεται από το στρογγυλό της σχήμα, όπως το καταλανικό *rodona*, το γαλλικό *ronde* και το ισπανικό *redonda*. Το ελληνικό της όνομα προέρχεται από το ουσιαστικοποιημένο ουδέτερο του επιθέτου *ολόκληρος*, αντίστοιχο του αγγλικού *whole*. Οι αντίστοιχες κινεζικές, ιαπωνικές, κορεατικές και βιετναμικές ονομασίες μεταφράζονται στα αγγλικά ως *whole note*.

## Δείτε επίσης

* Κατάλογος μουσικών συμβόλων

Κατηγορία:Αξίες (μουσική)
Ασυσχετισία (Θεωρία πιθανοτήτων)

Στην θεωρία πιθανοτήτων, δύο τυχαίες μεταβλητές X και Y λέγονται **ασυσχέτιστες** αν η συνδυακύμανσή τους είναι μηδέν, δηλαδή
:
  \operatorname{Cov}(X, Y) = \operatorname{E}[XY] - \operatorname{E}[X] \cdot \operatorname{E}[Y] = 0.

Δύο ανεξάρτητες τυχαίες μεταβλητές είναι ασυσχέτιστες, αλλά το αντίστροφο δεν ισχύει.

## Ιδιότητες

* Δύο τυχαίες μεταβλητές X και Y είναι ασυσχέτιστες ανν
::
  \operatorname{E}[XY] = \operatorname{E}[X] \cdot \operatorname{E}[Y].

* Από την προηγούμενη ιδιότητα προκύπτει ότι δύο ανεξάρτητες τυχαίες μεταβλητές X και Y είναι ασυσχέτιστες. 
* Από την ταυτότητα Bienaymé, έχουμε ότι για (ανά δύο) ασυσχέτιστες τυχαίες μεταβλητές X_1, \ldots, X_n, έχουμε ότι η διακύμανση του αθροίσματος είναι ίση με το άθροισμα των διακυμάνσεων:
::
  \operatorname{Var}\left( \sum_{i =1}^n X_i \right) = \sum_{i = 1}^n \operatorname{Var}(X_i).


## Παράδειγμα

Από τις ιδιότητες παραπάνω έχουμε ότι κάθε ζεύγος ανεξάρτητων τυχαίων μεταβλητών είναι ασυσχέτιστες. Τώρα θα ορίσουμε δύο τυχαίες μεταβλητές X και Y οι οποίες είναι ασυσχέτιστες, αλλά όχι ανεξάρτητες. Αυτές οι μεταβλητές έχουν τις εξής πιθανότητες:

:

Παρατηρήστε ότι δεν είναι ανεξάρτητες, καθώς αν γνωρίζουμε ότι Y = -1, τότε ξέρουμε επίσης ότι X = 0.

Από το παραπάνω προκύπτει ότι
:
  \operatorname{E}[XY] = \operatorname{P}(X = 0, Y = -1) \cdot (-1) + \operatorname{P}(X = 1, Y = +1) \cdot (+1) = \frac{1}{4} \cdot (-1) + \frac{1}{4} \cdot (+1) = 0,

και ότι
: \operatorname{E}[Y] = \frac{1}{4} \cdot (-1) + \frac{1}{4} \cdot (+1) = 0 και \operatorname{E}[X] \cdot \operatorname{E}[Y] = 0.
Επομένως, οι τυχαίες μεταβλητές είναι ασυσχέτιστες
:
  \operatorname{Cov}(X, Y) = 0.


## Δείτε επίσης
* Ανεξαρτησία
* Συνδιακύμανση

## Παραπομπές


Κατηγορία:Θεωρία πιθανοτήτων
Κλαούντια Γιανς-Ιγκνάτσικ

Η **Κλαούντια Γιανς-Ιγκνάτσικ** (πολωνικά: Klaudia Jans-Ignacik) (γενν. 24 Σεπτεμβρίου 1984) είναι Πολωνή πρώην αθλήτρια της αντισφαίρισης. Στις 16 Αυγούστου 2004, έφτασε στην καλύτερη θέση στην παγκόσμια κατάταξης μονού, Νο. 410. Στις 10 Σεπτεμβρίου 2012, έφτασε στο Νο. 28 της κατάταξης του διπλού.

Η Γιανς-Ιγκνάτσικ κέρδισε τρία τουρνουά διπλού WTA, το Andalucia Tennis Experience 2009 με την Αλίτσια Ροσόλσκα, το Internationaux de Strasbourg 2012 με την Όλγκα Γκοβόρτσοβα και το Rogers Cup 2012 με την Κριστίνα Μλαντένοβιτς.

Το 2012, προκρίθηκε στον πρώτο της τελικό Grand Slam στο Γαλλικό Όπεν, με τον Σαντιάγο Γκονζάλεθ στο τουρνουά μικτού διπλού. Η Γιανς-Ιγκνάτσικ είναι μία από τους εννέα Πολωνούς αθλητές της αντισφαίρισης στην ιστορία που έπαιξαν σε τελικό Grand Slam, με τους άλλους να είναι οι Γιαντβίγκα Γεντζεγιόφσκα, Βόιτσεχ Φίμπακ, Μάριους Φίρστενμπεργκ, Γούκας Κούμποτ, Μάρτσιν Ματκόφσκι, Αγκνιέσκα Ραντβάνσκα, Αλίτσια Ροσόλσκα και Ίγκα Σφιόντεκ.

Εκπροσώπησε την Πολωνία στο Fed Cup και στους Θερινούς Ολυμπιακούς Αγώνες του 2008 και του 2012. Παίζοντας για την Πολωνία στο Fed Cup, η Γιανς-Ιγκνάτσικ έχει ρεκόρ νίκες-ήττες 20–12.

Η Κλαούντια παντρεύτηκε τον Μπάρτος Ιγκνάτσικ το 2011 και πρόσθεσε το επώνυμό του στο δικό της. Στις 31 Δεκεμβρίου 2012, η Γιανς-Ιγκνάτσικ ανακοίνωσε ότι ήταν έγκυος στο πρώτο της παιδί και ότι θα έχανε ολόκληρο το WTA Tour 2013. Την 1η Αυγούστου 2013, γέννησε την πρώτη της κόρη, Ανιέλα Ιγκνάτσικ.

Το 2014, επέστρεψε στους επαγγελματικούς αγώνες και έφτασε σε έξι ημιτελικούς διπλού, έναν εκ των οποίων στη χώρα της, στο Katowice Open.

Τον Ιανουάριο του 2015, η Γιανς-Ιγκνάτσικ προκρίθηκε στον πρώτο της προημιτελικό Grand Slam διπλού γυναικών, με την Σλοβένα Αντρέγια Κλέπατς, στο Αυστραλιανό Όπεν.

Την 1η Σεπτεμβρίου 2016, η Γιανς-Ιγκνάτσικ ανακοίνωσε την αποχώρησή της από την επαγγελματική αντισφαίριση

## Παραπομπές


Κατηγορία:Πολωνές αθλήτριες της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Κατηγορία:Αθλητές στη Θερινή Πανεπιστημιάδα 2009
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Μισό (μουσική)

μικρογραφία| Εικόνα 1: Ένα μισό με την ουρίτσα προς τα επάνω, ένα μισό με την ουρίτσα προς τα κάτω και μία παύση μισού
Στη μουσική, το **μισό** ή **ήμισυ** είναι μία νότα που διαρκεί τον μισό χρόνο από ένα ολόκληρο και τον διπλάσιο χρόνο από ένα τέταρτο. Η ονομασία του στα βρετανικά αγγλικά (*minim*) προέρχεται από το λατινικό του όνομα (*minima*, που σημαίνει «λιγότερο ή μικρότερο») επειδή ήταν η μικρότερη από τις πέντε αξίες που χρησιμοποιήθηκαν στην πρώιμη μεσαιωνική μουσική σημειογραφία.  Τα μισά συμβολίζονται με ένα άσπρο οβάλ κεφάλι που μοιάζει με αυτό του ολόκληρου και μια ίσια ουρίτσα χωρίς αγκύλες, που είναι δηλαδή σαν αυτή του τετάρτου (βλ. εικόνα 1). Η **παύση μισού** υποδηλώνει μια σιωπή της ίδιας διάρκειας. Οι παύσεις μισών συμβολίζονται με μαύρα ορθογώνια που ακουμπάν πάνω από τη μεσαία γραμμή του μουσικού πενταγράμμου, αν και στην πολυφωνική μουσική οι παύσεις μπορεί να χρειαστεί να μετακινηθούν σε διαφορετική γραμμή ή ακόμα και σε βοηθητική γραμμή. Όπως σε όλες τις νότες με ουρίτσες, τα μισά συμβολίζονται με τις ουρίτσες προς τα πάνω και δεξιά όταν βρίσκονται κάτω από τη μεσαία γραμμή του πενταγράμμου και με τις ουρίτσες προς τα κάτω και αριστερά όταν βρίσκονται στη μεσαία γραμμή ή πάνω από αυτήν. Στη φωνητική μουσική, οι νότες στη μεσαία γραμμή έχουν ουρίτσα προς τα κάτω αντί προς τα πάνω.

Ο αμερικανικός όρος *half note* για το μισό, είναι μεταφραστικό δάνειο του 19ου αιώνα του γερμανικού *halbe Note*.

Οι ονομασίες του στην καταλανική, γαλλική και ισπανική γλώσσα (*blanca*, *blanche*, που σημαίνει "λευκό") προέρχονται από το γεγονός ότι το μισό ήταν σε αξία η πιο μικρή νότα με άδειο κεφάλι στη μεσαιωνική σημειογραφία, όταν οι νότες ήταν άσπρες, κάτι που ισχύει και για την αντίστοιχη σύγχρονη μορφή. Η μορφή του στην προηγούμενη σημειογραφία, αλλά με τη χρήση μαύρου χρώματος, μοιάζει με το σύγχρονο σύμβολο του τετάρτου. Τα αντίστοιχα κινεζικά, ιαπωνικά και κορεατικά ονόματα σημαίνουν «μισό» και στα ελληνικά χρησιμοποιείται η σύγχρονη λέξη (μισό) και η παλαιότερη (ήμισυ) για την ονομασία της αξίας.

## Δείτε επίσης

* Κατάλογος μουσικών συμβόλων

## Παραπομπές


Κατηγορία:Αξίες (μουσική)
Καμίλα Λιτσφίνκο

Η **Καμίλα Λιτσφίνκο** (πολωνικά: Kamila Lićwinko, το γένος **Στεπάνιουκ** [Stepaniuk]) (γενν. 22 Μαρτίου 1986) είναι Πολωνή πρώην αθλήτρια του στίβου, η οποία ειδικευόταν στο άλμα εις ύψος.

## Καριέρα
Οι ατομικές καλύτερές της επιδόσεις ήταν 1,99 μέτρο σε  ανοιχτό στίβο (2013, 2015, 2016) και 2,02 μέτρα σε κλειστό στίβο (2015). Και οι δύο επιδόσεις είναι τρέχοντα πολωνικά εθνικά ρεκόρ. Κέρδισε το χρυσό μετάλλιο στο Παγκόσμιο Πρωτάθλημα Κλειστού Στίβου του 2014, σε ισοβαθμία με την Μαρία Κούχινα.

Το 2015, τερμάτισε 4η στο Παγκόσμιο Πρωτάθλημα με άλμα 1,99 μ., ισοφαρίζοντας το δικό της εθνικό ρεκόρ. Η Ρωσίδα Μαρία Κούχινα πήρε το χρυσό (2,01 μ.), η Κροάτισσα Μπλάνκα Βλάσιτς το αργυρό (2,01 μ.) και η συμπατριώτισσά της Κούχινα, Άννα Τσιτσέροβα, το χάλκινο (2,01 μ.).

Τον Μάρτιο του 2016, δεν μπόρεσε να διατηρήσει τον παγκόσμιο τίτλο της στον κλειστό στίβο, παίρνοντας το χάλκινο μετάλλιο, πίσω από την Αμερικανίδα Βάστι Κάνιγκχαμ (χρυσό) και την Ισπανίδα Ρουθ Μπεϊτία (αργυρό). Στις 18 Ιουνίου, η Λιτσφίνκο έκανε άλμα, που αποτελούσε κορυφαίο της χρονιάς, στο 1,99 μ., στο Στσέτσιν, πριν κάνει τρεις άκυρες προσπάθειας στα 2,01 μ.

Ως αρχηγός της πολωνικής ομάδας, κέρδισε το χρυσό μετάλλιο στο Ευρωπαϊκό Ομαδικό Πρωτάθλημα Στίβου του 2021.

## Προσωπική ζωή
Το 2013 παντρεύτηκε τον Μίχαου Λιτσφίνκο, ο οποίος ήταν και προπονητής της. Στις 12 Φεβρουαρίου 2015, της απονεμήθηκε ο Χρυσός Σταυρός της Αξίας από τον Πρόεδρο Μπρονίσουαφ Κομορόφσκι. Τον Φεβρουάριο του 2018 ανακοίνωσε την αναστολή της καριέρας της λόγω εγκυμοσύνης.

## Κρατικά βραβεία

* **2015** εναλλ.=Ribbon|60x60εσ|Ταινία Χρυσός Σταυρός της Αξίας

## Παραπομπές


## Εξωτερικοί σύνδεσμοι
* 
* Καμίλα Λιτσφίνκο στην Πολωνική Ομοσπονδία Στίβου (πολωνικά)

Κατηγορία:Πολωνές αθλήτριες του άλματος εις ύψος
Κατηγορία:Αθλητές του στίβου στη Θερινή Πανεπιστημιάδα 2009
Κατηγορία:Αθλητές του στίβου στη Θερινή Πανεπιστημιάδα 2013
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Αποδέκτες του Χρυσού Σταυρού της Αξίας (Πολωνία)
Αγκάτα Μπούζεκ

Η **Αγκάτα Μπρονισουάβα Μπούζεκ** (πολωνικά: Agata Bronisława Buzek) (γεν. 20 Σεπτεμβρίου 1976, Πισκοβίτσε) είναι Πολωνή ηθοποιός του θεάτρου και του κινηματογράφου. Τα έτη 1999-2003 εργάστηκε στο Θέατρο Ateneum στη Βαρσοβία. Ήταν νικήτρια του βραβείου γυναικείου ρόλου στο Φεστιβάλ Κινηματογράφου της Γκντίνια (2009) και στα Βραβεία Πολωνικού Κινηματογράφου (2010) για τον πρωταγωνιστικό γυναικείο ρόλο της Σαμπίνα Γιανκόφσκα (Sabina Jankowska) στην ταινία *Rewers* (2009).

## Πρώτα χρόνια
Η Αγκάτα Μπούζεκ είναι κόρη του Γέζι Μπούζεκ και της Λουντγκάρντα Μπούζεκ. Ως παιδί, παρακολούθησε το Κοινωνικό Κέντρο Μπαλέτου στο Γκλιβίτσε και έπαιξε στο Μουσικό Θέατρο του Γκλιβίτσε. Αργότερα, σπούδασε στο 2ο Λύκειο Γκλιβίτσε «Βαλέρι Βρουμπλέφσκι» και ταυτόχρονα στη σχολή υποκριτικής στο Κατοβίτσε. Σε μικρή ηλικία διαγνώστηκε με πολιομυελίτιδα και νοσηλεύτηκε στη Γερμανία. Το 1999, αποφοίτησε από την Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας. Στη συνέχεια, πήγε στο Παρίσι, όπου εργάστηκε ως μοντέλο.

## Καριέρα
Για τον πρωταγωνιστικό της ρόλο στην ταινία *Rewers,* της απονεμήθηκε το βραβείο καλύτερης ηθοποιού στο Φεστιβάλ Κινηματογράφου της Γκντίνια, καθώς και το Βραβείο Ζμπίγκνιεφ Τσιμπούλσκι. Το 2010, έλαβε το βραβείο *Αετοί 2010* για την καλύτερη ηθοποιό σε πρωταγωνιστικό ρόλο. Τον Μάρτιο της ίδιας χρονιάς ήταν υποψήφια για το *Viva!* *Η πιο όμορφη* στην κατηγορία της πιο όμορφης Πολωνής και τον Μάιο έλαβε υποψηφιότητα για το Βραβείο Wiktory στην κατηγορία του πιο δημοφιλούς τηλεοπτικού ηθοποιού το 2009. Το 2010, κατέλαβε την 61η θέση στην κατάταξη του «Forbes» των εκατό σπουδαιότερων αστέρων της πολωνικής σόου μπίζνες.

## Προσωπική ζωή
Στις 30 Σεπτεμβρίου 2006, στο Λουμπλίνιετς, παντρεύτηκε τον Άνταμ Μάζαν, απόφοιτο του Πανεπιστημίου «Καρδινάλιος Στέφαν Βισίνσκι» της Βαρσοβίας, θεολόγο και ιστορικό τέχνης. Το 2018, τα μέσα ενημέρωσης ανέφεραν ότι ήταν σε σχέση με τον ηθοποιό Γιάτσεκ Μπράτσιακ.

Είναι χορτοφάγος και ακτιβίστρια για τα ανθρώπινα δικαιώματα.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Πολωνές ηθοποιοί θεάτρου
Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί φωνής
Κατηγορία:Πολωνές μοντέλα
Κατηγορία:Απόφοιτοι της Εθνικής Ακαδημίας Δραματικής Τέχνης «Αλεξάντερ Ζελβερόβιτς» της Βαρσοβίας
Κινηματογραφικό Σύμπαν της Marvel: Φάση Τέσσερα

Η **Φάση Τέσσερα** του Κινηματογραφικού Σύμπαντος της Marvel (MCU) είναι ένα σύνολο Αμερικανικών υπερηρωικών ταινιών και τηλεοπτικών σειρών σε παραγωγή από την Marvel Studios βασισμένες σε χαρακτήρες των Marvel Comics. Η Φάση Τέσσερα περιλαμβάνει όλες της παραγωγές της Marvel Studiosπου κυκλοφόρησαν από το 2021 μέχρι το 2022. Είναι η πρώτη φάση του franchise που περιλαμβάνει τηλεοπτικές σειρές, μαζί με τηλεοπτικά σπέσιαλ με τίτλο "Ξεχωριστές Παρουσιάσεις των Marvel Studios". Τα κινούμενα σχέδια της φάσης παράχθηκαν από την Marvel Studios Animation. Η Φάση Τέσσερα ξεκίνησε με την σειρά *[[WandaVision]]* που έκανε πρεμιέρα τον Ιούνιο του 2021, ενώ η πρώτη ταινία ήταν το *[[Black Widow (ταινία)|Black Widow]]* που κυκλοφόρησε τον Ιούλιο του 2021. Η φάση ολοκληρώθηκε με το τηλεοπτικό σπέσιαλ *[[Οι Φύλακες του Γαλαξία Εορταστικό Αφιέρωμα]]* τον Νοέμβριο του 2022. Οι προγραμματισμένες κυκλοφορίες ταινιών και σειρών της Φάσης Τέσσερα άλλαξαν πολλαπλές φορές εξαιτίας της πανδημίας COVID-19. Ο Κέβιν Φάιγκι ήταν παραγωγός σε κάθε ταινία, σειρά, και σπέσιαλ, μαζί με τους παραγωγούς Τζόναθαν Σβαρτς για το *[[Ο Shang-Chi και ο Θρύλος των Δέκα Δαχτυλιδιών]]*, Νέιτ Μουρ για το ''Eternals'' και *[[Black Panther: Wakanda Forever]]*, Έιμι Πασκάλ για το *[[Spider-Man: No Way Home]]*, και Μπραντ Ουίντερμπαουμ για το **. Οι εφτά ταινίες εισέπραξαν πάνω από $5.7 δισεκατομμύρια παγκοσμίως. Η Φάση Τέσσερα, μαζί με την Πέντε και την Έξι αποτελούν το Το Έπος του Πολυσύμπαντος.

## Ταινίες

## Τηλεοπτικές σειρές

Όλες οι τηλεοπτικές σειρές της Φάσης Τέσσερα κυκλοφόρησαν στο Disney+.

## Τηλεοπτικά σπέσιαλ

Και τα δύο σπέσιαλ της Φάσης Τέσσερα κυκλοφόρησαν στο Disney+, και προωθούνται ως "Ξεχωριστές Παρουσιάσεις των Marvel Studios".

## Ταινίες μικρού μήκους
### ''I Am Groot'' 1ος κύκλος (2022)

## Υποδοχή

### Εισπράξεις

### Ανταπόκριση κριτικών και κοινού

#### Ταινίες

#### Τηλεοπτικές σειρές

#### Τηλεοπτικά σπέσιαλ

## Σημειώσεις


## Παραπομπές


Κατηγορία:Κινηματογραφικό Σύμπαν της Marvel: Φάση Τέσσερα
Κατηγορία:Φάσεις του Κινηματογραφικού Σύμπαντος της Marvel